**A 117. sorszámú Színpad- és porondtechnikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 521 08

1.2. Szakképesítés megnevezése: Színpad- és porondtechnikus

1.3. Iskolai rendszerű szakképzésben a szakképzési évfolyamok száma: 2 év

1.4. Iskolarendszeren kívüli szakképzésben az óraszám: –

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: *–*

2.4. Egészségügyi alkalmassági követelmények: –

2.5. Pályaalkalmassági követelmények: –

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: Az iskolai rendszerű képzésben az összefüggő szakmai gyakorlat időtartama: Művészeti szakmai gyakorlat 160 óra, mely megszervezhető a képzési sajátosságok figyelembevételével, például hétvégi és nyári koncertek, fellépések, táborok, versenyek, kiállítások, művésztelepek formájában is

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3714 | Díszletező, díszítő | Színpad– és porondtechnikus |
|  |  |  | Színpadi díszítő, berendező |
|  |  |  | Színpadi alsógépezet kezelő |
|  |  |  | Zsinórpadlás kezelő |

3.2. A szakképesítés munkaterületének rövid leírása:

Az előadóművészeti intézményben az üzemi terület, elsősorban a színpad/porond szakmai munkafolyamatának koordinálása. Az előadások technikai kiszolgálását végző műszaki személyzet tagjaként közös és speciális részfeladatok elvégzésével az előadás lebonyolítása.

Az előadás lebonyolításához szükséges beépített technikai eszközök működtetése, azok működőképességének fenntartása, karbantartás és ellenőrzések megszervezése.

Az előadás lebonyolításához szükséges díszlet, kellék, rekvizit elemek beépítése, azok biztonságos üzemeltetésének biztosítása, ellenőrzése.

A nézők által látható területekre – játéktér/színpad/porond, az előadás során felhasználásra kerülő díszlet, kellék, rekvizit elemek megfelelő időben, az előadás művészi elvárásainak szem előtt tartásával, az adott technikai lehetőségeket leghatékonyabban felhasználó módon való behelyezése, illetve kibontása.

A nézők által nem látható üzemi területeken, az előadás díszlet, kellék, rekvizit elemeinek, előkészítése, elrendezése, a leghatékonyabb módon történő gyors beállításra való felkészítése.

Az előadóművészeti intézmény művészi előadó tereinek és azok kiszolgáló egységeinek rendjének biztosítása, a működőképesség folyamatos fenntartása.

A szakképesítéssel rendelkező képes:

- betartani a színházi/cirkuszi és a raktározási területek üzemszerű működésének szabályait

- betartani a színházi/cirkuszi tevékenységhez kapcsolódó munka– és balesetvédelmi szabályokat

- betartani a cirkuszi tevékenységhez kapcsolódó biztonságtechnikai–, tűz– és környezetvédelmi szabályokat

- betartani a színház/cirkuszi, díszletek, rekvizitek, pódiumi eszközök, kellékek, technikai eszközök mozgatásával kapcsolatos balesetvédelmi szabályokat

- betartani a gépek biztonságos használatára vonatkozó előírásokat

- ellátni a színházi/cirkuszi kellékek és eszközök mozgatásával okozott balesetekhez kapcsolódó alapvető elsősegély–nyújtási feladatokat

- felmérni és jelezni az anyagszükségleteket

- javaslatot tenni a jövőbeni eszköz, és kellékigényekre

- szükség szerint jegyzőkönyvezni elvégzett munkáját

- általános üzemeltetési és produkciós feladatokat végezni

- színház–, cirkusz–, és porondtechnikai eszközökre vonatkozó karbantartási, javítási, fejlesztési munkákat végezni

- műszaki ügyintézői tevékenységeket ellátni

- kivitelezési ügyeket ellátni

- karbantartási javítási, fejlesztési munkákat végezni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 521 03 | Színpadi magasépítő | szakképesítés–ráépülés |
| 3.3.4. | 51 521 05 | Színpadi alsógépezet kezelő | részszakképesítés |
| 3.3.5. | 51 521 06 | Színpadi díszítő, berendező | részszakképesítés |
| 3.3.6. | 51 521 08 | Zsinórpadlás kezelő | részszakképesítés |
| 3.3.7. | 54 213 01 | Hangmester | azonos ágazat |
| 3.3.8. | 54 521 07 | Színháztechnikus, szcenikus | azonos ágazat |
| 3.3.9. | 54 213 03 | Mozgókép– és animációkészítő | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11498–12 | Foglalkoztatás I. (érettségire épülő képzések esetén) |
| 4.4. | 11499–12 | Foglalkoztatás II. |
| 4.5. | 12071–06 | Színpad és a porond biztonságtechnikája |
| 4.6. | 12068–16 | Cirkusz– és porondtechnika |
| 4.7. | 12069–16 | Színpadi és porond alsógépészet üzemtana |
| 4.8. | 12070–16 | Színpadi és cirkusz zsinórpadlás üzemtana |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével

továbbá:

Egy előzetesen elkészített, színpad vagy porond, színpadtechnikai berendezések beépítését tartalmazó alaprajz, gépészeti jelölések és a hozzá kapcsolódó műszaki leírás alkalmazásával bemutatott szakdolgozat elkészítése, a meghatározott szakmai szempontok szerint.

A vizsgarészekben meghatározott témában, minimum 10, maximum 30 oldal terjedelemben elkészített záró dolgozat beadása az első vizsganapot megelőzően 30 nappal.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 12071–16 | Színpad és a porond biztonságtechnikája | írásbeli |
| 5.2.4. | 12068–16 | Cirkusz és porondtechnika | írásbeli |
| 5.2.5. | 12069–16 | Színpadi és porond alsógépezet üzemtana | írásbeli |
| 5.2.6. | 12070–16 | Színpadi és cirkusz zsinórpadlás üzemtana | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Szakdolgozat megvitatása

A vizsgafeladat ismertetése:

Egy előzetesen elkészített színpad vagy porond, színpadtechnikai berendezések beépítését tartalmazó alaprajz, gépészeti jelölések és a hozzá kapcsolódó műszaki leírás alkalmazásával bemutatott szakdolgozat védése, szakmai szempontok szerint

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 80 %

5.3.2. Szóbeli vizsgatevékenység

A vizsgafeladat megnevezése: Színpad–, porondtechnikai és munkavédelmi ismeretek számonkérése a központi szóbeli tételsor alapján

A vizsgafeladat időtartama: 20 perc (ebből felkészülési idő 10 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. eszköz– és felszerelési jegyzék**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Díszletszerelési eszközök |
| 6.3. | Színpad és cirkusztechnikai eszközök |
| 6.4. | Színpadi, porond és cirkuszi alsógépészet, színpadi süllyedő, forgószínpad |
| 6.5. | Színpadi, porond és cirkuszi felsőgépészet, zsinórpadlás |
| 6.6. | Irodatechnikai eszközök, berendezések |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Teátrumi Társaság